**PROJEKTS**

**SAISTOŠIE NOTEIKUMI**

APSTIPRINĀTI

ar Alūksnes novada domes

…..03.2021. lēmumu Nr. \_\_\_

          (protokols Nr. \_\_\_, \_\_\_. punkts)

**Grozījumi Alūksnes novada domes 2021. gada 25. februāra saistošajos noteikumos Nr. 5/2021 “Nekustamā īpašuma nodokļa atvieglojumu piešķiršanas kārtība Covid-19 izplatības negatīvās ietekmes mazināšanai uz saimniecisko darbību Alūksnes novadā”**

*Izdoti saskaņā ar likuma*

*“Par nekustamā īpašuma nodokli”*

*5. panta trešo un ceturto daļu*

Izdarīt Alūksnes novada domes 2021. gada 25. februāra saistošajos noteikumos Nr. 5/2021 “Nekustamā īpašuma nodokļa atvieglojumu piešķiršanas kārtība Covid-19 izplatības negatīvās ietekmes mazināšanai uz saimniecisko darbību Alūksnes novadā” šādus grozījumus:

1. Aizstāt 7. punktā vārdus “Juridiskām un fiziskām personām, kuras veic saimniecisko darbību, atvieglojumus” ar vārdiem “Atvieglojumus par nekustamo īpašumu, kurā tiek veikta saimnieciskā darbība”.
2. Aizstāt 15.1. apakšpunktā vārdus “Valsts ieņēmumu dienesta Elektroniskās deklarēšanas sistēmā (turpmāk – VID EDS)” ar vārdiem “de minimis atbalsta uzskaites sistēmā, kurai piekļūst, izmantojot Valsts ieņēmumu dienesta Elektroniskās deklarēšanas sistēmu”.
3. Svītrot 16. punktu.
4. Papildināt 17. punktu aiz vārdiem un skaitļiem “Komisijas regulas Nr. 1407/2013” ar vārdiem un skaitļiem “un Ministru kabineta 2018. gada 21. novembra noteikumu Nr. 715 “Noteikumi par de minimis atbalsta uzskaites un piešķiršanas kārtību un de minimis atbalsta uzskaites veidlapu paraugiem”.
5. Izteikt 21. punktu šādā redakcijā:

“21. Šo noteikumu piešķirto de minimis atbalstu nekumulē; vienlaikus to nevar izmantot vienu un to pašu attiecināmo izmaksu finansēšanai citu atbalsta programmu vai projektu ietvaros.”

1. Aizstāt 25. punktā vārdus “normatīvajiem aktiem par de minimis uzskaites un piešķiršanas kārtību un de minimis atbalsta uzskaites veidlapu paraugiem” ar vārdiem un skaitļiem “Ministru kabineta 2018. gada 21. novembra noteikumiem Nr. 715 “Noteikumi par de minimis atbalsta uzskaites un piešķiršanas kārtību un de minimis atbalsta uzskaites veidlapu paraugiem”.
2. Aizstāt 26. punktā vārdus “atbalsta saņēmējs ir pārkāpis” ar vārdiem “tiek pārkāpts”.
3. Aizstāt pielikumā vārdus “Valsts ieņēmumu dienesta Elektroniskās deklarēšanas sistēmā” ar vārdiem “de minimis atbalsta uzskaites sistēmā, kurai piekļūst, izmantojot Valsts ieņēmumu dienesta Elektroniskās deklarēšanas sistēmu”.

Domes priekšsēdētājs        A.DUKULIS

**Alūksnes novada domes saistošo noteikumu**

**“Grozījumi Alūksnes novada domes 2021. gada 25. februāra saistošajos noteikumos Nr. 5/2021 “Nekustamā īpašuma nodokļa atvieglojumu piešķiršanas kārtība Covid-19 izplatības negatīvās ietekmes mazināšanai uz saimniecisko darbību Alūksnes novadā””** **paskaidrojuma raksts**

|  |  |
| --- | --- |
| Paskaidrojuma raksta sadaļas  | Norādāmā informācija  |
| 1. Projekta nepieciešamības pamatojums  | Saistošo noteikumu projekts sagatavots, ņemot vērā Finanšu ministrijas 2021. gada 4. marta atzinumu Nr. 7-4/18/1221.  |
| 2. Īss projekta satura izklāsts  | Saistošie noteikumi precizē normas par de minimis atbalsta piemērošanu nekustamā īpašuma nodokļa atvieglojuma piemērošanas gadījumā; ar saistošajiem noteikumiem paredzēts, ka atbalsta kumulācija (atbalsta, kas saņemts šo saistošo noteikumu ietvaros, apvienošana ar jebkuru citu atbalsta pasākumos sniegto atbalstu) netiek ietverta. |
| 3. Informācija par plānoto projekta ietekmi uz pašvaldības budžetu  | Saistošo noteikumu grozījums nepiedāvā izmaiņas attiecībā uz pašvaldības budžetu. Saistošo noteikumu izpilde tiks nodrošināta esošo institūciju ietvaros.  |
| 4. Informācija par plānoto projekta ietekmi uz uzņēmējdarbības vidi pašvaldības teritorijā  | Nav.  |
| 5. Informācija par administratīvajām procedūrām  | Nav.  |
| 6. Informācija par konsultācijām ar privātpersonām  | Konsultācijas nav notikušas.   |
| 7. Cita informācija  | Nav.  |

 Domes priekšsēdētājs A.DUKULIS